Man dood in ongeluk naby Klapmuts | Netwerk24
Deur Ané van Zyl 24 Julie 2019 16:09
’n Manlike bestuurder is Dinsdag dood in ’n ongeluk op die N1 uitgaande na Klapmuts in die Wes-Kaap.
Die Opel Astra ná die ongeluk.
Die Mazda lê op sy dak ná die botsing.
Die ongeluk het om 20:30 gebeur toe ’n Mazda-sportnutsvoertuig en ’n Opel Astra reg van voor teen mekaar gebots het.
Twee mense in die Opel is lig beseer, terwyl die bestuurder van die Mazda op slag dood is.
Volgens Kenny Africa, woordvoerder van die Wes-Kaapse verkeersdiens, het die Mazda in die rigting van Kaapstad gery, beheer verloor en oor die middelman reg voor die Opel ingery.
Die Opel was in die Paarl se rigting onderweg.
Die brandweer en nooddienste was op die toneel en die N1 is gesluit in die rigting van die Paarl. Dit is later dieselfde aand heropen.
Die nooddienste op die toneel ná die ongeluk.
Meer oor: Klapmuts | Sterfgeval | Ongeluk